Lauw Ping Nio utawi Nyonya Meneer (dipunwaos: Menir) (lair ing Sidoarjo, Jawa Timur, taun 1895  séda taun 1978). Nyonya Meneer punika dados perintis wirausahawan indhustri jamu ing Indonésia.
Kados pundi asminipun Nyonya Meneer. Wangsulanipun, amargi nalika ibunipun Nyonya Meneer taksih ngandhut, panjenenganipunipun ngidham namung dhahar menir, inggih punika turahan numbuk pantun ingkang wujudipun alit-alit. Amargi punika, wekdal lairipun bayi langsung dipunparingi nama Menir. Amargi prabawa ejaan Walanda, ejaan menir owah gantos Meneer.
Nyonya Meneer punika putri kaping tiga saking gangsal sadhèrèk. Panjenenganipun nggarwa kaliyan prinyantun saking Surabaya, ingkang lajeng boyongan dhateng Semarang. Garwanipun Nyonya Meneer naté gerah, ngantos pinten-pinten cara amrih supados séhat malih. Nanging ikhtiar punika dèrèng ngasilaken menapa-menapa. Ing wekdal punika Nyonya Meneer nyobi damel jamu Jawa ingkang naté dipunwarahi déning tiyang sepuhipun.

Sajarah Madegipun Perusahaan Jamu 
Nyonya Meneer gesang ing wekdal panjajahan Walanda. Ing wekdal ingkang sarwa susah punika garwanipun gerah, sampun pinten-pinten cara dipunlaksanakaken nanging tansah boten manggihi asil ingkang saé. Nyonya Meneer nyobi damel jamu Jawa ingkang sampun naté dipunwarahi tiyang sepuhipun, amargi jamu punika garwanipun saged séhat malih. Wiwit punika, Nyonya Meneer tansah damel jamu Jawa kanggé nulung kulawarga, tangga teparo, sadhèrèk, lan masarakat ingkang mbetahaken. Panjenenganipun majang potret lan namanipun ing wadhah jamu supados saged ngraketaken tali pasedherekan kaliyan masarakat. Kanthi modal piranti ingkang prasaja, usaha punika saged ngrembaka.

Cathetan suku

Pranala njawi 
 PT. Nyonya Meneer

Lair 1895
Pati 1978
Artikel mawa basa krama
Tionghoa-Indonésia
Pengusaha Indonésia
Tokoh saking Sidoarjo